b'\n_START_ARTICLE_\nRevijski orkester Divertimento\n_START_SECTION_\nZgodovina orkestra Divertimento\n_START_PARAGRAPH_\nOrkester je bil ustanovljen leta 2005. Pod vodstvom prof. Andreja Gori\xc4\x8darja. Njegovi zametki segajo v leto 1995, ko je Andrej Gori\xc4\x8dar civilno slu\xc5\xbeil voja\xc5\xa1ki rok v Jegli\xc4\x8devem dija\xc5\xa1kem domu v Zavodu sv. Stanislava v \xc5\xa0entvidu nad Ljubljano. Zbral je skupino mladih dijakov (eni prvih so bili Veronika Emer\xc5\xa1i\xc4\x8d, Toma\xc5\xbe Malej, Toma\xc5\xbe Pisk, Maja Pav\xc5\xa1i\xc4\x8d) in za\xc4\x8del z manj\xc5\xa1o instrumentalno skupino. Z naslednjim \xc5\xa1olskim letom leta 1996 se je v Zavodu sv. Stanislava ustanovila glasbena \xc5\xa1ola v kateri je prof. Andrej Gori\xc4\x8dar je prevzel mesto ravnatelja. Orkester je takrat deloval \xc5\xa1e v okviru Jegli\xc4\x8devega dija\xc5\xa1kega doma in se je na sre\xc4\x8danju mladih v Sti\xc4\x8dni prvi\xc4\x8d predstavil \xc5\xa1ir\xc5\xa1i javnosti. S pomo\xc4\x8djo glasbene \xc5\xa1ole in zaposlenih v Zavodu sv. Stanislava orkester pridobil na kvaliteti in na \xc5\xa1tevilu \xc4\x8dlanov, glasbeni repertoar se je bogatil. V letih od 1996 do 2001 je orkester izvedel ve\xc4\x8d prvih kompozicij prof. Andreja Gori\xc4\x8darja. Med bolj\xc5\xa1imi je bila glasbena pravljica \xc4\x8carobne gosli, ki je bila izvedena skupaj z dramsko skupino Jegli\xc4\x8devega dija\xc5\xa1kega doma. V tem \xc4\x8dasu je prof. Andrej Gori\xc4\x8dar spisal tudi transkribcije del F. Liszta (Totentaz, izveden s pianistko Jano Kastelic, u\xc4\x8denko Eve Kvarti\xc4\x8d), Clauda Debussyja (Dr. Gradus ad Parnassum, Golliwagov Cakewalk, Mali zamorec, Deklica z lanenimi lasmi, Preludij) in P. I. \xc4\x8cajkovskega (Napolitanski ples, \xc5\xa0panski ples) za mali orkester. Svoj nepri\xc4\x8dakovani sloves pa si je orkester pridobil z igranjem na klasi\xc4\x8dnih plesih (prvi ples je potekal v dvorani Zavoda sv. Stanislava, pomladi leta 1998). Od takrat dalje je orkester Jegli\xc4\x8devega dija\xc5\xa1kega doma gostoval na ve\xc4\x8d krajih po sloveniji, pa tudi v tujini (plesi v Zavodu sv. Stanislava, Gimnaziji \xc5\xbdelimlje, v Dija\xc5\xa1kem domu Tabor, v Trstu, koncerti na Prevaljah, na sre\xc4\x8danju mladih v Sti\xc4\x8dni, v Mariboru, koncertiral na gostovanju v Firencah (april 2001) ter tekmoval v Liechensteinu). V letu 2002 je orkester prenehal z delovanjem. Prof. Andrej Gori\xc4\x8dar je takrat zapustil mesto ravnatelja glasbene \xc5\xa1ole v Zavodu sv. Stanislava in za\xc4\x8del delovati kot samostojni kulturni delavec na podro\xc4\x8dju glasbe. V \xc4\x8dasu brez plesov in dru\xc5\xbeenja je v orkestra\xc5\xa1ih vedno mo\xc4\x8dneje tlela \xc5\xbeelja po novih plesih in koncertih. Po treh letih premora je orkester spet za\xc5\xbeivel...\n_START_SECTION_\nRevijski orkester Divertimento\n_START_PARAGRAPH_\nUstanovljeno je bilo kulturno dru\xc5\xa1tvo Divertimento (Divertimento, kulturno dru\xc5\xa1tvo) Ustanovni sestanek je potekal v Kitajski restavraciji, kjer je orkester navadno zaklju\xc4\x8dil \xc5\xa1olsko leto. Ustanovni \xc4\x8dlani so (prof. Andrej Gori\xc4\x8dar, An\xc5\xbee Cigoj, Luka Planinc, Primo\xc5\xbe Hladnik, Maja Pav\xc5\xa1i\xc4\x8d - zapisnikarka ustanovnega sestanka, Andra\xc5\xbe Krznar, Bla\xc5\xbe Jarc, Andrej Er\xc5\xbeen, Nina Miku\xc5\xa1 in \xc5\xa1e nekateri drugi \xc4\x8dlani orkestra). Po ustanovnem sestanku smo zbirali predloge za ime orkestra. Izglasovano je bilo ime Divertimento, ki izra\xc5\xbea mladostnost, posko\xc4\x8dnost in raznolikost, muzikalnost in lahkotnost. \xc4\x8cez poletje leta 2005 so imeli orkestra\xc5\xa1i \xc4\x8das za razmislek ter za nabor nekdanjih in novih \xc4\x8dlanov orkestra Divertimento, urejanje administrativnih del glede registracije dru\xc5\xa1tva, dolo\xc4\x8danje sede\xc5\xbea dru\xc5\xa1tva, registracijo spletne domene in podobno.'